**Efnisyfirlit**

**Bls.**

**Töfluyfirlit**

**Myndayfirlit**

**Hvað er 3G?**

**3G** er nafn á nýrri farsímatækni sem gerir fólki kleift að nota farsímann sinn á skilvirkari hátt en hingað til. Í stað þess að tala einungis í farsímann og senda SMS geta notendur með aðstoð **3G** tækninnar auðveldlega skoðað Netið í farsímanum, skoðað tölvupóstinn sinn, bloggað úr símanum sínum og skoðað myndbönd af netinu svo dæmi séu nefnd. Það má því segja að með **3G** tækninni breytist farsíminn í litla nettengda tölvu!

**3G** stendur fyrir þriðju kynslóð farsíma, en við notum frekar **3G**. Þetta er ný farsíma- og nettækni sem tekur við af GSM símum. Með **3G** eru notendur alltaf í þráðlausu háhraðanetsambandi. Nettengingin er í símanum sjálfum og notendur því ekki háðir þráðlausu neti á heimili, í vinnu, á kaffihúsum og þar fram eftir götunum.

**Hver er munurinn á 3G og GSM?**

Hraði og flutningsgeta er það sem greinir **3G** frá GSM, jafnvel nettengdum GSM símum sem nú eru á markaðnum. Til viðbótar við það að geta hringt og sent SMS getum við nú komist í háhraða netsamband hvar sem við erum stödd. Flutningsgeta í **3G** kerfi er einnig mun meiri en í GSM kerfum þannig að notendur **3G** eiga kost á að hringja myndsímtöl sem er ekki hægt á GSM kerfunum.

**Fyrir hverja er 3G?**

**3G** er í raun fyrir alla – alla sem nota GSM síma og Internetið. **3G** er í raun ný hugsun, nýtt fyrirbæri í netheimum og það er ómögulegt að segja hvernig fólk kemur til með að nýta sér það. Reynslan annars staðar hefur sýnt að allt sem er vinsælt að gera á netinu verður líka vinsælt að gera frá farsímanum með tilkomu **3G**: tölvupóstur, MSN, fara á hinar og þessar vefsíður, sækja sér tónlist og stutt myndbrot sem og að deila þessu efni og upplifun með öðrum.

**Þarf að kaupa nýjan síma?**

Það gæti verið. Símtækið þarf að vera **3G** símtæki og margir GSM símar í dag eru þegar orðnir **3G** símar. En hraði nettenginganna í þessum símum er aðeins brot af því sem hann er í **3G** kerfinu. Ef síminn þinn er með auga eins og á myndavél framan á símanum þá er hann að öllum líkindum **3G** sími.

**Þurfum við alla þessa tækni?**

Við Íslendingar erum yfirleitt fljótir að tileinka okkur nýja tækni. Þegar nýjungar koma fram þá má alltaf spyrja hvort við þurfum þær. Það eru ekki nema nokkur ár síðan mörgum þóttu farsímarnir óþarfir. Nú eru allir með farsíma. Það er heldur ekkert svo langt síðan það þótti duga að vera með eina tölvu á hverju heimili, nú þarf helst hver heimilismeðlimur sína eigin tölvu. Þannig að þetta er ekki endilega spurning um þarfir, heldur um hvaða kröfur við gerum. **3G** er svar við kröfu um hraða í samskiptum.

**Er 3G ný tæknibóla?**

Þegar tölvurnar komu til sögunnar grunaði fáa hversu útbreiddar þær yrðu. Þegar Internetið kom töldu margir það vera bólu, tímabundið æði. Ísland er nú ein netvæddasta þjóð heims og við gerum sífellt meiri kröfur um að hafa hraðan aðgang að neti hvar sem við erum.

**Er 3G öðruvísi en aðrir símar?**

Það er hægt að fara á netið með GSM símanum en tengingin er hæg og það er dýrt. Það var líka hægt að fara á Netið áður en ADSL háhraðanettengingar komu til sögunnar en fæstir myndu nú vilja skipta niður í ISDN eða innhringisamband. Það má í raun líkja GSM við ISDN samband og **3G** við ADSL. Hraði og flutningsgeta eru mun meiri en hægt er að ná í gegnum GSM kerfið.

**Tæknilegt**

Munurinn á **3G** tækninni og forverum hennar liggur fyrst og fremst í möguleikum kerfanna til gagnaflutninga. **3G** tæknin flytur stafræn gögn á margfalt meiri hraða en gamla góða GSM kerfið gerir og þess vegna er allt þetta mögulegt. Annars er okkar skoðun sú, að tæknin sjálf sé aukaatriði en að þjónustuleiðirnar og upplifun viðskiptavinarins séu aðalatriðið.

 

|  |  |  |
| --- | --- | --- |
| **Gagnlegt** | **3G** notendur í heiminum eru nú um 130 milljón talsins og þeim fjölgar hratt. Auk þess að nota farsímann eins og nettengda tölvu býður tæknin upp á frábærar lausnir fyrir fartölvunotendur, sem geta nú komið tölvunni sinni í háhraðanetsamband með einföldum hætti hvar sem **3G** þjónusta er í boði. |  |
| **Skemmtilegt** | **3G** tæknin býður upp á fjölmarga skemmtilega notkunarmöguleika. Með **3G** síma er einfalt að skoða netið í farsímanum, hringja myndsímtöl og horfa á sjónvarpið í völdum símtækjum. Þú getur keypt þér bíómiða með símanum, skoðað sjónvarpsdagskrána o.m.fl. |  |
| **Nútímalegt** | Gríðarlegar framfarir hafa orðið í fjarskiptatækni á undanförnum árum og raunar er ekki nema áratugur frá því farsímar þóttu munaðarvara! Í nútímanum gerir fólk kröfu um gott símasamband sem víðast og **3G** tæknin tryggir að notkunarmöguleikar farsímans eru nánast endalausir. Ef þú vilt skoða netbankann í símanum þínum, panta tíma í klippingu eða kaupa uppáhalds tónlistina þína gegnum símann – þá er það mögulegt! |  |

**Nokkur símafyrirtæki á Íslandi**

Nova — Síminn — Tal — Vodafone

Nova Nova er íslenskt samskiptafyrirtæki sem sérhæfir sig í þriðju kynslóðar (**3G**) farsíma- og netþjónustu sem hóf störf 1. desember 2007. Eigandi Nova er alþjóðlega fjárfestingafélagið Novator.

Síminn Síminn er íslenskt símafyrirtæki í einkaeigu. Fyrirtækið var í ríkiseigu, hét áður Landssími Íslands og var stofnað árið 1906. Landsíminn var í fyrstu í gamla barnaskólanum í Reykjavík á horni Pósthússtrætis og Hafnarstrætis.

Tal Tal, IP fjarskipti ehf, er þriðja stærsta fjarskiptafélagið á Íslandi og fer ört vaxandi. Tal varð til í kjölfar sameiningar á Hive og Sko en hvort félag um sig hafði markað sér sterka stöðu á íslenskum fjarskiptamarkaði á sitt hvorum vettvangi.

VodafoneVodafone Group er breskt farsímafyrirtæki með höfuðstöðvar í Newbury, Berkshire, Englandi. Fyrirtækið er stærsta farsímafyrirtæki heimsins, sé miðað við veltu, og starfar í 27 löndum. Fyrirtækið á jafnframt samvinnu við önnur fyrirtæki (án þess að eiga hlut í þeim) í 32 löndum.

**Verðskrá**

Lágmarksnotkun 1.000 kr. á mánuði

Upphafsgjald 3,50 kr. hvert símtal

Mínútuverð í alla síma, hefðbundið símtal 15 kr. mínútan

Mínútuverð í alla síma, myndsímtal 15 kr. mínútan

SMS skilaboð 10 kr. skeytið

**Já 118 – Símaskrá**

Upphafsgjald 55 kr. hvert símtal

Dagtími 70 kr. á mínútu

Kvöld- og helgartími 90 kr. á mínútu

Áframsending 20 kr. hvert símtal

SMS í farsíma 10 kr. skeytið

Setjið dagsetninguna í dag hér

Setjið nafnið ykkar hér

**Heimildir**

Nova. (2010). <http://www.nova.is/content/>. (Skoðað 7.8.2010).

Síminn. (2010). <http://www.siminn.is/>. (Skoðað 7.8.2010).

Tal. (2010). <http://tal.is/>. (Skoðað 7.8.2010).

Vodafone. (2010). <http://www.vodafone.is/>. (Skoðað 7.8.2010).